**Njonoksa** (ven. Нёнокса) on kylä Venäjän Arkangelin alueella. Kylä sijaitsee noin 40 kilometriä Severodvinskistä länteen. Noin kaksi kilometriä Vienanmeren eteläpuolella sijaitsevaan kylään on maantieyhteys. Rautatieasema sijaitsee noin 2 kilometriä koilliseen. Perinteisellä pomorialueella sijaitsevassa kylässä kylämuseo ja suolamuseo. Kylä kuuluu Severodvinskin kaupunkipiirin alaisuuteen. Njonoksan kylässä asuu noin 500 ihmistä.

* Njonoksan kylää kirkon tuntumassa.Njonoksan kylää kirkon tuntumassa.
* Suolamuseon rakennus.Suolamuseon rakennus.
* Njonoksan läheisyydessä sijaitsee Venäjän laivaston koeampuma-alue. Se sijaitsee Vienanmeren läheisyydessä noin 2 kilometrin etäisyydellä kylästä. Kuvan taka-alalla näkyy ilmeisesti joitain laivaston koeampuma-alueen rakennuksia.Njonoksan läheisyydessä sijaitsee Venäjän laivaston koeampuma-alue. Se sijaitsee Vienanmeren läheisyydessä noin 2 kilometrin etäisyydellä kylästä. Kuvan taka-alalla näkyy ilmeisesti joitain laivaston koeampuma-alueen rakennuksia.

Venäjän laivaston koeampuma-alue ja sen uutisoituja onnettomuuksia
------------------------------------------------------------------

Njonoksan kylä on tullut tunnetuksi sen pohjoispuolella ja Sopkan sotilaskylän (ven. Сопка) naapurina toimivan Venäjän laivaston koeampuma-alueen vuoksi. Ampuma-alueella tapahtui esimerkiksi joulukuussa 2015 onnettomuus, jossa risteilyohjuksen laukaisun epäonnistuttua ohjus iskeytyi asuinkäytössä olleeseen kerrostaloon rikkoen sen katon ja vaurioittaen neljää huoneistoa. Samalla radioaktiivista ainesta pääsi leviämään. Myös elokuussa 2019 uutisoitiin vakavasta onnettomuudesta koeampuma-alueella. Tuolloin viisi ihmistä kuoli ja kolme loukkaantui. Njonoksan kylän asukkaille annettiin evakuointikehoitus. Tällä kertaa ilmavirtaus kuljetti radioaktiivista säteilyä myös Severodvinskiin, jossa säteilytasot nousivat hetkellisesti noin 20-kertaiseksi normaalitasoon nähden. Onnettomuuden syyksi kerrottiin ydinisotooppia hyödyntävän risteilyohjuksen (arvioiden mukaan 9M730 Burevestnik, NATO-koodi SSC-X-9 Skyfall) moottorin räjähdys.

Lähteet
-------

1. 1 2  Russian cruise missile hits flats in Arctic accident  15.12.2015. BBC, bbc.com. Viitattu 1.7.2022. (englanniksi)
2. 1 2  Mikko Leppänen & Inka Haukka: Venäläinen Rosatom-yhtiö: Viisi työntekijää kuoli torstain räjähdyksessä – lähialueen asukkaat hankkineet joditabletteja  10.8.2019. Yleisradio, yle.fi. Viitattu 1.7.2022. (suomeksi)
3. 1 2  *Atlas avtomobilnyh dorog. Rossija, sopredelnyje gosudarstva, Zapadnaja Jevropa, Azija*, s. 160. PKO Kartografija, 2014. ISBN 978-985-549-711-1. (venäjäksi)
4. 1 2 3  Vladimir Isachenkov / AP: Mysterious missile explosion, radiation spike in Russia raises questions  14.8.2019. staradvertiser.com. Viitattu 1.7.2022. (englanniksi)
5. ↑  Sergei Jakolev (ainakin kuvat): Нёнокса – секретное село поморов (Njonoksa - Pomorien salainen kylä) *BarCaffe-portaali, barcaffe.ru*.  20.1.2020. Viitattu 1.7.2022. (venäjäksi)
6. ↑  Russian nuclear engineers buried after ‘Skyfall nuclear’ blast  13.8.2019. aljazeera.com. Viitattu 1.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Njonoksa** Wikimedia Commonsissa